**Կարին Էնստրյոմ** (շվեդ.՝ Karin Enström, մարտի 23, 1966(1966-03-23), Helga Trefaldighet, Շվեդիա, ծննդյամբ՝ Կարին Մարթա Էլիզաբեթ Լանդերհոլմ, շվեդ.՝ Karin Märta Elisabeth Enström), շվեդ քաղաքական գործիչ, Շվեդիայի պաշտպանության նախարար (2012-2014)։

Կենսագրություն
--------------

### Ընտանիք

Հայրը Շվեդիայի բանակի գեներալ Շտեֆեն Լանդերհոլմն էր, մայրը՝ Օլենա Թինգդալը, ավագ եղբայրը՝ Հենրիկը, Լատվիայում Շվեդիայի դեսպանն է (1 սեպտեմբերի, 2013), քույրը՝ Լուիզան, ամուսնացած է շվեդ քաղաքական գործիչ Պեր Բիլի հետ։ Կարինն ամուսնացած է Անդերս Էնստրյոմի հետ, որը ծովափնյա պահպանության փոխգնդապետ է, նրանք ունեն երեք երեխա։

### Ծառայություն բանակում

Կարինը 1987 թվականին ավարտել է Թագավորական ռազմական քոլեջի սպայական դասընթացները, իսկ 1993 թվականին ավարտել է բարձրագույն դասընթացները։ Մինչև 1998 թվական ծառայել է Շվեդիայի Վաքսհոլմ քաղաքի ափամերձ գվարդիայում։

### Կարիերա

1991-1992 թվականներին Կարին Էնստրյոմը եղել է «Չափավոր կոալիցիա» կուսակցության երիտասարդական թևի գլխավոր քարտուղարը, 1993-1994 թվականներին աշխատել է արդյունաբերության նախարարությունում՝ որպես փորձագետ։ Զբաղեցրել է նաև Վաքսհոլմի քաղաքային խորհրդի խորհրդականի պաշտոնը՝ շարունակելով ծառայել բանակում։ 1998 թվականին թողել է այդ պաշտոնը (2002 թվականին և 2010 թվականին վերադարձավ քաղաքային խորհրդի ղեկավարի պաշտոնին), զորացրվեցել է բանակից և շուտով ընտրվել Շվեդիայի Ռիքսդագի պատգամավոր։ 1998-2000 թվականներին եղել է Ռիքսդագի պատգամավոր, 2002-2010 թվականներին աշխատել է Շվեդիայի պաշտպանության կոմիտեում (2008 թվականից՝ նախագահ)։ 2010 թվականի ընտրություններից հետո աշխատել է Արտաքին գործերի նախարարությունում, ինչպես նաև ղեկավարել է խորհրդարանական պատվիրակությունը ՆԱՏՕ-ի Խորհրդարանական վեհաժողովում։ 2012 թվականի ապրիլի 19-ին Շվեդիայի Պաշտպանության նախարար Ստան Տոլգֆորսի աշխատանքից ազատվելուց հետո ղեկավարել է նախարարությունը և ընդգրկվել Ֆրեդրիկ Ռեյնֆելդտի ղեկավարած նախարարների կաբինետում։

Հետաքրքիր փաստեր
----------------

*Yesterday Live* ռուսական հեռուստատեսային շոուն 2013 թվականի փետրվարի 24-ին թողարկեց սքեչ ABBA խմբի «*Mamma Mia*» երգի համար, որը ծաղրում էր շվեդական բանակի մարտունակությունը։ Թողարկումը պատրաստվել էր Շվեդիայի բանակի գլխավոր հրամանատար Սվերկեր Յորանսսոնի հայտարարության կապակցությամբ, որը պնդում էր, որ Շվեդիան զինված հարձակման դեպքում, առանց ՆԱՏՕ-ի աջակցության չի կարող դիմանալ մեկ շաբաթից ավելի։ Տեսահոլովակում Էնստրյոմը հիշատակվում է հետևյալ խոսքերով .«Մեր ներուժը փխրուն է // Եվ պաշտպանության նախարարը շրջազգեստով կին է», չնայած Ռուսաստանի հեռուստատեսությանը ուղղված սեքսիզմի քարոզչության մեղադրանքներին, Էնստրյոմն ինքը տեսանյութը համարեց անվնաս և «խոսքի նման ազատությունը անվանեց հիանալի, հատկապես Ռուսաստանի համար»։

Ծանոթագրություններ
------------------

1. 1 2 3 4  Sveriges befolkning 1990 — Ramsele: National Archives of Sweden, 2011. — ISBN 978-91-88366-91-7
2. ↑  Karin Enström ny försvarsminister (շվեդ.)
3. ↑  Կենսագրականը Շվեդիայի կառավարության կայքում Արխիվացված 2014-02-22 Wayback Machine (շվեդ.)
4. ↑  The Local: Русские высмеяли страх шведов перед российской армией Արխիվացված 2014-02-22 Wayback Machine (ռուս.)
5. ↑  «Արևելքի հսկան վերազինում է շվեդական սենդվիչներով». Արխիվացված է օրիգինալից 2014 թ․ փետրվարի 21-ին. Վերցված է 2019 թ․ նոյեմբերի 24-ին.
6. ↑  Шведы посчитали, что русские глумятся над их армией Արխիվացված 2014-02-21 Wayback Machine (ռուս.)

Արտաքին հղումներ
----------------

* Կենսագրականը շվեդական Ռիքսդագի կայքում Արխիվացված 2016-03-04 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Կարին Էնստրյոմ» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | Ռիկստագ |
|  |
| Չափորոշչային վերահսկողություն | VIAF: 9562154076014711860000 · WorldCat VIAF: 9562154076014711860000 |

 |